Εκλογές στην Αρούμπα

Στην Αρούμπα διεξάγονται **εκλογές** για την ανάδειξη των μελών του κοινοβουλίου. Το δικαίωμα ψήφου παρέχεται σε όσες και όσους είναι ηλικίας 18 ετών και άνω.

## Βουλευτικές εκλογές
### Πρόσφατες (2024)

## Ιστορικό εκλογών
### 1985
Οι πρώτες γενικές εκλογές διεξήχθησαν στην Αρούμπα στις 22 Νοεμβρίου 1985 για την εκλογή του Συμβουλίου του Νησιού. Διεξήχθησαν λίγο πριν η Αρούμπα αποσχιστεί από τις Ολλανδικές Αντίλλες και αποκτήσει το καθεστώς «χώρας» εντός του Βασιλείου των Κάτω Χωρών. Το Συμβούλιο του Νησιού μετατράπηκε στο πρώτο Νομοθετικό Σώμα της Αρούμπας την 1η Ιανουαρίου 1986.

Αν και το Λαϊκό Εκλογικό Κίνημα κέρδισε τις περισσότερες έδρες, το Λαϊκό Κόμμα της Αρούμπας σχημάτισε κυβερνητικό συνασπισμό με το Πατριωτικό Κόμμα της Αρούμπας, το Δημοκρατικό Κόμμα της Αρούμπας και τη Λαϊκή Δημοκρατική Συμμαχία, με τον Χένι Έμαν να γίνεται ο πρώτος πρωθυπουργός της Αρούμπας.

### 1989
Οι εκλογές διεξήχθησαν στις 7 Ιανουαρίου 1989. Το Λαϊκό Εκλογικό Κίνημα (MEP) αναδείχθηκε ως το μεγαλύτερο κόμμα, κερδίζοντας δέκα από τις 21 έδρες στο Νομοθετικό Σώμα της Αρούμπας. Το MEP σχημάτισε τριμερή κυβερνητικό συνασπισμό με το Δημοκρατικό Κόμμα της Αρούμπας και το Πατριωτικό Κόμμα της Αρούμπας, με τον Νέλσον Οντούμπερ να γίνεται πρωθυπουργός.

### 1993
Στις επόμενες γενικές εκλογές στις 8 Ιανουαρίου 1993 το Λαϊκό Κόμμα της Αρούμπας και το Λαϊκό Εκλογικό Κίνημα (MEP) κέρδισαν από εννέα έδρες στο 21μελές Νομοθετικό Σώμα της Αρούμπας. Το MEP παρέμεινε στην κυβέρνηση με έναν τριμερή συνασπισμό υπό τον Νέλσον Οντούμπερ ως πρωθυπουργό.

### 1994
Στις γενικές εκλογές που διεξήχθησαν στις 29 Ιουλίου 1994. το  Λαϊκό Κόμμα της Αρούμπας (AVP) αναδείχθηκε μεγαλύτερο κόμμα, κερδίζοντας τις 10 από τις 21 sέδρες στο  Estates. Το AVP σχημάτισε κυβέρνηση συνασπισμού με το Φιλελεύθερο Οργανισμό της Αρούμπας με πρωθυπουργό τον Χένι Έμαν.

### 1997
Οι επόμενες εκλογές διενεργήθηκαν στις 12 Δεκεμβρίου 1997. Το Λαϊκό Κόμμα της Αρούμπας αναδείχθηκε ως το μεγαλύτερο κόμμα, κερδίζοντας δέκα από τις 21 έδρες στο Νομοθετικό Σώμα της Αρούμπας.

### 2001
Σαρωτικά κέρδισε τις εκλογές στις 28 Σεπτεμβρίου 2001 το Λαϊκό Εκλογικό Κίνημα (MEP) με τις 12 από τις συνολικά 21 έδρες στο νομοθετικό σώμα (Estates).

### 2005
Στις επόμενες γενικές εκλογές, που διεξήχθησαν στις 23 Σεπτεμβρίου 2005 κέρδισε ξανά το Λαϊκό Εκλογικό Κίνημα , με τις 11 από τις 21 έδρες στο νομοθετικό σώμα της Αρούμπας.

### 2009
Στις εκλογές που διεξήχθησαν στις 25 Σεπτεμβρίου 2009, κέρδισε νίκη η αντιπολίτευση. Οι 21 βουλευτές εκλέγονται κάθε 4 χρόνια με το σύστημα της αναλογικής εκπροσώπησης, ενώ κάθε πολιτικό κόμμα επιτρέπεται να έχει έως 29 ανθρώπους στην κομματική του λίστα. Στις εκλογές έλαβαν μέρος συνολικά οκτώ πολιτικά κόμματα. Τα μέλη δεν εκλέγονται σε εκλογικές περιφέρειες αλλά αντιπροσωπεύουν το σύνολο του εκλογικού σώματος. Το Λαϊκό Εκλογικό Κίνημα (ΜΕΡ), που ήταν κυβερνών κόμμα ως τις εκλογές του 2009 ηττήθηκε από το Κόμμα του Λαού της Αρούμπας (AVP).

Η προσέλευση στις εκλογές ήταν της τάξης του 85%. Το AVP με αρχηγό τον Μάικ Έμαν, έλαβε 48% των ψήφων και 12 έδρες στο κοινοβούλιο, με το MEP να ακολουθεί με 36% και 8 έδρες. Μία έδρα κατέλαβε το Κόμμα Αληθινή Δημοκρατία. Για πρώτη φορά έπειτα από οκτώ χρόνια απώλεσε την πλειοψηφία του κοινοβουλίου ο Νέλσον Οντούμπερ. Ο Οντούμπερ απέδωσε την ήττα του σε ολλανδική παρέμβαση, καθώς διατάχθηκε έρευνα για υποθέσεις διαφθοράς στην Αρούμπα. Ο Μάικ Έμαν ορκίστηκε πρωθυπουργός στις 30 Οκτωβρίου 2009.

### 2013
Στις εκλογές που διενεργήθηκαν στις 27 Σεπτεμβρίου 2013, εξελέγησαν 21 μέλη του κοινοβουλίου με ανοικτή λίστα (απλή αναλογική) σε μία μονοεδρική περιφέρεια σε πανεθνικό επίπεδο.

### 2017
Οι βουλευτικές εκλογές της Αρούμπα του 2017 διεξήχθησαν στις 22 Σεπτεμβρίου 2017 . Είχαν ως αποτέλεσμα ένα κοινοβούλιο χωρίς πλειοψηφία, με το Λαϊκό Κόμμα της Αρούμπας του πρωθυπουργού Μάικ Έμαν να χάνει την απόλυτη πλειοψηφία των εδρών.
Η Έβελιν Γουέβερ-Κρους έγινε πρωθυπουργός επικεφαλής τριμερούς συνασπισμού μεταξύ του Λαϊκού Εκλογικού Κινήματος, του Υπερήφανου και Σεβαστού Λαού και του Δημοκρατικού Εκλογικού Δικτύου.

### 2021

## Δημοψηφίσματα
### 1977
Ένα δημοψήφισμα ανεξαρτησίας διεξήχθη στην Αρούμπα στις 25 Μαρτίου 1977. Το 1976 οι Estates της Αρούμπας είχαν εγκρίνει τη διεξαγωγή δημοψηφίσματος σχετικά με το καθεστώς του νησιού. Στους ψηφοφόρους δόθηκε η επιλογή της ανεξαρτησίας ή της παραμονής στις Ολλανδικές Αντίλλες, με πάνω το 95,1% να ψηφίζει υπέρ της πρώτης έναντι 4,8% που τάχτηκαν υπέρ της παραμονής στις Ολλανδικές Αντίλλες. Το 1983 η Συνθήκη της Χάγης προγραμμάτιζε την ανεξαρτησία της Αρούμπα έως το 1996, και το νησί αποσχίστηκε από τις Ολλανδικές Αντίλλες το 1986. Ωστόσο, το 1994 το σχέδιο για πλήρη ανεξαρτησία εγκαταλείφθηκε.

## Παραπομπές